VIDEO Patru persoane au murit după ce o mașină a intrat în spectatorii unui raliu desfășurat în Ungaria / Competiția a fost anulată
Patru persoane au murit și opt au fost rănite în timpul celei de-a 11-a ediții a Raliului Esztergom-Nyerges, după ce un vehicul care a ieșit de pe șosea a intrat în spectatori, anunță 24.hu.
Accidentul a avut loc între Lábatlan și Bajót, în prima parte a după-amiezii de duminică. Potrivit unui comunicat al Direcției de Poliție Komárom-Esztergom Vármegyei , vehiculul care participa raliu a derapat de pe șosea din motive încă neclare, iar circumstanțele sunt în curs de clarificare.
"Din păcate, viețile a patru persoane nu au putut fi salvate, un copil a fost transportat la spital cu răni grave care îi pun viața în pericol, o persoană cu răni grave și 6 persoane (inclusiv un copil) cu răni ușoare", transmite Serviciul Național de Ambulanță.
La fața locului au ajuns 8 ambulanțe și 4 elicoptere de salvare.
RTL a publicat o înregistrare video a accidentului, în care se poate auzi cum oamenii cheamă o ambulanță imediat după ce vehiculul a derapat lovind spectatorii în plin.
Clubul Arrabona Rally Club a scris pe pagina sa de Facebook că a fost anulată competiția.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank